CELEX: 32016D0706(01)
Language: et
Date: 2016-07-05 00:00:00
Title: Komisjoni otsus, 5. juuli 2016, millega muudetakse otsust 2012/C 188/02 (millega moodustatakse käibemaksu eksperdirühm) seoses rühma liikmete ametiaja kestusega

6.7.2016   
            
            
               ET
            
            
               Euroopa Liidu Teataja
            
            
               C 245/6
            
         KOMISJONI OTSUS,
   5. juuli 2016,
   millega muudetakse otsust 2012/C 188/02 (millega moodustatakse käibemaksu eksperdirühm) seoses rühma liikmete ametiaja kestusega
   (2016/C 245/04)
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Komisjoni otsusega 2012/C-188/02 (1) moodustati käibemaksu eksperdirühm, et nõustada komisjoni käibemaksu valdkonnas seadusandlike aktide ja muude poliitikaalgatuste ettevalmistamisel ning anda ülevaade õigusaktide ja muude poliitikaalgatuste praktilise rakendamise kohta selles valdkonnas.
            
         
               (2)
            
            
               Otsuse 2012/C 188/02 artikli 4 lõikes 6 on sätestatud, et liikmed nimetatakse ametisse kaheks aastaks. Neid võib ametisse tagasi nimetada, kui nad vastavad uuesti kandideerimiskutsele. Praeguste rühma liikmete, kelle on 25. septembri 2014. aasta otsusega ametisse nimetanud maksunduse ja tolliliidu peadirektoraadi peadirektor, ametiaeg lõpeb 30. septembril 2016.
            
         
               (3)
            
            
               Rühm on osutunud väga kasulikuks selle liikmete seisukohtade ja eriteadmiste kogumisel uue käibemaksupoliitika väljaarendamise ning ELi käibemaksualaste õigusaktide rakendamise jaoks.
            
         
               (4)
            
            
               Pidades silmas alates 2012. aastast saadud kogemusi kõnealuse rühma töös ning võimaldamaks suuremat järjepidevust, peetakse otstarbekaks pikendada tulevaste liikmete ametiaja kestust kahelt aastalt kolmele aastale.
            
         
               (5)
            
            
               Seetõttu tuleks otsust 2012/C 188/02 vastavalt muuta,
            
         ON TEINUD JÄRGMISE OTSUSE:
   Ainus artikkel
   Otsuse 2012/C 188/02 artikli 4 lõige 6 asendatakse järgmisega:
   
      „6.   Liikmed nimetatakse ametisse kolmeks aastaks. Nad jäävad ametisse kuni oma ametiaja lõpuni. Neid võib ametisse tagasi nimetada, kui nad vastavad uuesti kandideerimiskutsele.”
   
   
      Brüssel, 5. juuli 2016
      
         
            Komisjoni nimel
         
         
            komisjoni liige
         
         Pierre MOSCOVICI
      
   
   
      (1)  Komisjoni 26. juuni 2012. aasta otsus 2012/C 188/02, millega moodustatakse käibemaksu eksperdirühm (ELT C 188, 28.6.2012, lk 2).